འགྲོ་བ་སེམས་ཅན་ཐམས་ཅད་རང་གི་མ་རུ་མ་གྱུར་པ་གཅིག་ཀྱང་མེད་པར་འདོད་པ་ལ་རང་ནུས་གང་ཡོད་ཀྱིས་དྲིན་ལན་འཇལ་དགོས་པའི་བསམ་བློ་བླ་ལྷག་ཡོད་པ་ལས།བྱ་གཏོར་བྱེད་པ་ནི་འབྲི་གུང་བ་དཀོན་མཆོག་རྒྱ་མཚོསགཤིན་པོའི་ཕུང་བོ་དེ་ཡང་དོན་མེད་དུ་མ་དོར་བར་གཞན་ཕན་གྱི་དམིགས་ཡུལ་རླབས་པོ་ཆེ་ཞིག་ལ་བཅོལ་བའི་རླབས་ཆེན་གྱི་བསམ་བློ་ཞིག་དང་གསོན་པའི་དུས་སུ་ལུས་ངག་ཡིད་གསུམ་སེམས་ཅན་ཀུན་གྱི་དོན་དུ་བཀོལ་བར་མ་ཟད།ཤི་བའི་བེམ་པོ་ཡང་སེམས་ཅན་གྱི་བཀྲེས་སྐོམ་སེལ་ཕྱིར་ཤ་ཁྲག་སྦྱིན་པར་གཏོང་བའི་ནང་ཆོས་ཐེག་ཆེན་གྱི་སྙིང་སྟོབས་དེ་བོད་མི་རིགས་ཀྱིས་ཉམས་ལེན་བྱས་པའི་མཚོན་རྟགས་ཤིག་ཀྱང་རེད།ཅེས་གསུངས་ཡོད་པས་བོད་མི་ཡོངས་ཀྱིས་རང་ཉིད་གསོན་པའི་དུས་སུ་ཡར་དཀོན་མཆོག་ལ་མཆོད་པ་དང་མར་དབུལ་ཕོངས་ལ་སྦྱིན་པ་གཏོང་རྒྱུ་དེ་ནི་མཐར་ཐུག་གི་མི་ཚེའི་ལྟ་ཚུལ་ཞིག་ཏུ་གྲུབ་ལ།ཐ་ན་རང་ཉིད་ཤི་བའི་དུས་སུའང་ཤ་ཁྲག་གི་ཕུང་བོས་འདབ་ཆགས་སེམས་ཅན་ཚོགས་ལ་སྦྱིན་པ་བཏང་ན་དགེ་བའི་ཚོགས་རྒྱ་ཆེན་པོ་བསགས་པའི་སྨོན་འདུན་བཅངས་ཡོད།